
ĮŽANGA. 


Apie Jogailos ir vėliau Vytauto padarytą Gardelyje Lietu- 
vos uniją su Lenkija visų istorikų, o labiausiai lenkų, yra labai 
daug parašyta. Lietuvių istorikai į uniją žiūri neigiamai, bet klau- 
simas dar mažai tėra nušviestas; daugelio dar manoma, kad ta 
unija prie susidėjusių politinių apliukybių buvusi neišvengiama: 
kryžiuočių puolimai, krikščionybės priėmimo reikalas ir Jogai- 
Jos jungtuvės su lenkų karalaite Jadvyga privedusios Lietuvą prie 
unijos su Lenkija. Lenkų istorikai labai garbina uniją. Ji lai- 
koma didžiausiu įvykiu Lenkijos istorijoj, nes uniją padarę len- 
kai susikūrė didelę, galingą valstybę, apsigynė nuo vokiečių, pri- 
jungė prie Lenkijos daug lietuvių, gudų, ukrainų ir rusų kraštų. 

Pasak lenkų istorikų, unija davusi labai daug teigiamų iš- 
davų ir Lietuvai: unijos dėka lietuviai priėmę iš lenkų krikščio- 
nybę, kultūrą, visas politinio ir visuomeninio tvarkymosi formas, 
o kas svarbiausia, gavusi iš lenkų didelės paramos apsiginti 
nuo vokiečių. Jeigu ne unija su lenkais, tai, beveik pasak 
visų lenkų istorikų, lietuviai būtų, girdi, visai nutautėję: vieni, bū- 
tent žemaičiai, būtų buvę visai kryžiuočių išnaikinti, o kiti, 
dzūkai ir aukštaičiai, būtų priėmę stačiatikybę ir sugudėję. Isto- 
rikas Bruckner'is tvirtina, jog ir pats tautinis lietuvių atgijimas 
įvykęs tiktai del unijos, nes jeigu ji nebūtų buvus sudaryta, lie- 
tuvių tauta būtų išnykusi. Rusų ir vokiečių istorikai į uniją 
žiūri neigiamai, pačius įvykius aprašo ne taip šališkai, bet ma- 
žai tepaaiškina dalyką, būtent, kokios gi priežastys ir apystovos 
privedė Lietuvą prie unijos su Lenkija. Šis klausimas apie uni- 
jos priežastis nėra nuodugniai nušviestas ir išaiškintas ir mūsų 
istorikų. 

Pasinaudojęs gana plačia esama Lietuvių Mokslo Drau- 
gijos knygyne Vilniuje istorine medžiaga, padedamas a. a. d-ro 
J. Basanavičiaus, pasirūpinau šį klausimą išaiškinti, kiek tai buvo 
galima padaryti šioj trumpoj studijoj, protarpiais atsitraukdamas 
nuo kitų darbų istorinių klausimų tirti. 

Trumpa XIV ir XV amžių unijų istorija, 


Pirm pradedant kalbėti apie unijos priežastis, tenka bent 
trumpai pažymėti XIV ir XV amžiais įvykusių unijų istorija ir jų 
esmė. Tiktai XIX amžiaus pabaigoj ir šio amžiaus pradžioj isto- 
rikai pradėjo teisingai aprašinėti uniją, nors visi ją liečią doku- 
mentai buvo senai žinomi. Anksčiau, istorikams romantikams 
rūpėjo ne tiek teisingai parodyti tautos praeitis, kiek praeities 
gyvenimas atvaizduoti taip, kad jis atrodytų labai gražus ir keltų 
skaitytojų pasigėrėjimą. Istorikai mėgo tik garbinti praeities vei- 
kiančiuosius asmenis, karalius, kunigaikščius, beveik visai nuty- 
lėdami apie jų neigiamuosius darbus. Toks buvo ir mūsų didžiau- 
sias istorikas Narbutas. Jogailos uniją su Lenkija jis šitaip ap- 
rašo (V 386): „Karalius Vladislovas Jogaila pasiliko Didžiosios 
Lietuvos Kunigaikštijos viešpačiu, kunigaikštija turėjo visas pre- 
rogativas, būtent, savo teises, savo vyriausybę, senatą, seimą, 
kariuomenę, iždą, administraciją, tiktai užsienių reikaluos, bū- 
tent, apsigynimo nuo priešų, abi valstybi tapo vienu kūnu ir 
klausė vieno savo aukščiausio valdovo, Lenkijos karaliaus“. Toks 
aprašymas yra visai klaidingas, tačiau Narbutas jį daro visai 
sąmoningai, nes, be abejo, jam buvo gerai žinoma Dlugosz'o 
kronika, kur yra išdėstyti visi unijos dokumentai. Ten nieko 
nekalbama apie Lietuvos Senatą ir Seimą, nes jų anais laikais 
visai Lietuvoj ir nebuvo; nieko ten nekalbama ir apie kokias 
ypatingas ir atskiras Lietuvos teises. Jogailos padaryta su lenkais 
sutartis negalima net pavadinti unija, tai dabar pripažįsta ir patys 
žymiausieji lenkų istorikai: Halecki's, Kotzebu'as, Levicki's, Jaku- 
bowski's. 

Jogaila visai buvo prijungęs Lietuvą ir visus jos nukariau- 


tus kraštus prie Lenkijos ir buvo padaryta ne unija, arba, kaip . 


dabar vadinama, federacija, bet pilnas Lietuvos įjungimas Len- 
kijon. Jogaila, kaipo Lietuvos Didžiosios Kunigaikštijos pilna- 
teisis valdovas, suverenas, dar prieš jungtuves su lenkų kara- 
laite Jadvyga 1385 metais rugpiūčio mėn. 14 d. rašte, duotame 
lenkų. pasiuntiniams Krėvės pilyje, pasižadėjo amžinai prijungti 
Lietuvos Kunigaikštiją prie Lenkijos, padėti lenkams grąžinti 


Leta 

visus nuo jų atplėštus. ukrainų kraštus ir tam reikalui atiduoti 
Lenkijai visą savo iždą, pamokėti buvusiam Jadvygos sužieduoti- 
niui 200 tūkstančių florinų, su grąžinti lenkų belaisvius, priimti ka- 
talikybę ir apkrikštyti visus lietuvius *). Už visa tai Jogailai tapo 
prižadėta Lenkijos sostas. Prie to dokumento yra pridėta penki 
antspaudai: Jogailos, trijų Jogailos brolių: Skirgailos, Koributo, 
Lingveno, ir Jogailos pusbrolio Vytauto. Tie kunigaikščiai pa- 
tvirtino Jogailos duotą pasižadėjimą. Kitais 1386 metais Kro- 
kuvoj Jogaila po savo vestuvių ir vainikavimo prisiekė visus 
savo pasižadėjimus vykdyti gyveniman; prisaikdinti buvo taip pat 
visi minėtieji ir kiti lenkų, lietuvių ir gudų kunigaikščiai ištiki- 
mai klausyti Lenkijos karaliaus ir karalienės ir būti Lenkijos 
vasalais. 

Padaręs tokią sutartį Jogaila rūpinosi ją pildyti. Kitais 
1387 metais Jogaila, lenkų bajorų ir kunigų lydimas, atvyko Lie- 
tuvon ir pradėjo platinti krikščionybę. Del krikščionybės plati- 
nimo lietuviai maišto nekėlė, tas reikalas jau buvo visai pribren- 
dęs. Tačiau Jogaila susilaukė visai kitokių vaisių, kai pradėjo 
vykdyti gyveniman lietuvių priklausomybę lenkams. Nieko ne- 
gelbėjo duotos privilegijos ir sulyginamos jų teisės su lenkų ba- 
jorų teisėmis. Tauta, tiek amžių išbuvusi nepriklausoma ir susi- 
kūrusi galingą valstybę, negalėjo sutikti su Jogailos sumanytais 
parėdymais. Krašte kilo didžiausias nepasitenkinimas. Jogaila, 
matydamas iš Krokuvos nesugebėsiąs Lietuvos valdyti, paskyrė 
savo vietininku Lietuvoj tikrąjį brolį Skirgailą, kuriam jau 
anksčiau buvo atidavęs vasalo teisėmis valdyti Trakų kunigai- 
kštiją. Skirgaila, pasak visų kronikininkų žinių, buvęs visai men- 
kos vertės žmogus—didelis girtuoklis ir paleistuvis. Jam buvo 
duotas pagelbininkas lenkas Moskorzewski's. Į Lietuvą buvo pri- 
siųsta valdininkauti daug lenkų bajorų, 0 į Vilnių ir kitus mie- 
stus daug lenkų kareivių. 

Į visus tuos Jogailos parėdymus neramiai žiūrėjo Vytau- 
tas. Susitaikęs su Jogaila dar prieš uniją, jis buvo iš jo gavęs 
valdyti Gardino ir Brastos sritis. Po unijos jam buvo pridėtas 
dar ir Luckas. Tačiau visa tai negalėjo Vytauto patenkinti, ir 
jis rūpinosi atgauti savo tėviškę, Trakų kunigaikštiją. Matydamas 
visų lietuvių nepasitenkinimą, jis pasiryžo tuo pasinaudoti ir at- 
gauti savo tėviškę. Vienų lietuvių pajėgomis jam tačiau nepa- 
vyko tai padaryti, nes Lietuvoj jau būta daug lenkų kariuome- 
nės, o be to, ir kryžiuočiai nepraleisdavo nė vienos progos 
pulti Lietuvą, o kariauti iš karto su lenkais ir kryžiuočiais Vy- 
tautui, neturinčiam tuo metu jokio iždo, buvo visai negalima. 
Negavęs iš Jogailos leidimo užimti savo tėvynę, Vytautas pa- 


darė sutartį su kryžiuočiais, kurioj, kaip ir prieš keletą metų, 


*) Skarbiec dyplomat I, dokumentas Nr. 507. Codex epistolaris Vitoldi, 

pasižadėjo, atgavęs savo kraštą, tapti kryžiuočių vasalu. Vytau- 
tas visai nepaisė Jogailai duoto pasižadėjimo ir priesaikos būti 
ištikimu Lenkijos karaliui ir be jo žinios nieko svarbaus neda- 
ryti. Kryžiuočiai, iš prityrimo žinodami Vytauto klastingumą, šį 
kartą juo netikėjo ir pareikalavo iš jo daug įkaitų. Vytautas tu- 
rėjo atiduoti kryžiuočiams įkaitais savo brolį Zigmuntą, seserį 
ir arti šimto bajorų. Vytauto ir kryžiuočių karas su lenkais tę- 
sėsi arti dvejų metų. Vilnius buvo dviem atvejais lietuvių ir 
kryžiuočių apsuptas, ties Vilniumi ėjo smarkiausi mūšiai, tačiau 
viršutinės tvirtovės, kuri buvo Pilies kalne, Vytautas paimti ne- 
galėjo, nes ten buvo stipri lenkų kariuomenės įgula, tačiau visi 
lietuviai, išskiriant mažą Jogailos ir Skirgailos sėbrų skaičių, 
buvo Vytauto šalininkai. Jogailai grėsė pavojus visai nebetekti 
Lietuvos, tad jis mėgino nuraminti lietuvius, skirdamas vieton 
Skirgailos kitą savo brolį Koributą, 0 karo vadu tapo paskirtas 
lenkas Jonas Olesnicki's. Tačiau tas parėdymas padėties nepa- 
taisė, ir net pats Olesnicki's patarė Jogailai taikytis su Vytautu. 
Jogaila, neturėdamas kitokios išeities, pasiūlė Vytautui taiką, 
atidavė jam valdyti visą Lietuvos kunigaikštiją, kurią jis pats 
valdė prieš uniją, ir tik pareikalavo iš Vytauto raštu pasižadėti 
būti ištikimam Lenkijai ir sutikti, kad po jo mirties visa Lietuva 
turi atatekti Lenkijai. 

Tas sąlygas Vytautas priėmė, nutraukė santykius su kry- 
žiuočiais, palikdamas pas juos įkaitus, atvyko Lietuvon ir čia 
1392 metais Ostrove buvo parašytas dokumentas, kuriame ir yra 
„išdėstyti Vytauto pasižadėjimai. 

Daugelis istorikų Ostrove padarytą sutartį vadina antrąja 
unija su Lenkija. Jei priimti šią tezę, tai Vytautą reikia laikyti 


įgijusiu pilną valdžią Lietuvoj. Kaipo Lietuvos suverenas jis, Ži- 


noma, galėjo daryti su Lenkija tokią sutartį, kuria einant Lie- 
tuva nebenustoja pilnos nepriklausomybės, kaip tai buvo įvykę 
Krėvės uniją pasirašant, ir lieka nepriklausanti nuo Lenkijos iki 
Vytauto mirties. 1392 metais Vytautas, žinoma, ir negalėjo atsta- 
tyti pilnesnės Lietuvos nepriklausomybės ir net laimėjo daugiau, 
negu reikalavo iš Jogailos prieš pradėdamas su juo karą. 
Užėmęs Didžiosios Lietuvos Kunigaikštijos sostą, Vytautas, 
turėdamas jau tuomet 45 metus, parodė geniališkus savo gabu- 
mus ir neišsemiamą energiją. Per penkerius metus jis sugebėjo 
atstatyti nuteriotą Lietuvą, praplėsti Lietuvoj plačiai krikščionybę, 
išvaduoti žemaičius iš kryžiuočių jungo, pašalinti visus nepa- 
klusniuosius sričių kunigaikščius, tvirtai prijungti prie Lietuvos 
visus Algirdo nukariautus gudų, ukrainų ir rusų kraštus. Savo 
politikos žygiuos Vytautas elgėsi visai nepriklausomai, pranešda- 
„mas Lenkijos karaliui tik apie svarbiausius savo sumanymus. 
Jogaila vengė daryti Vytautui kokių nors priekaištų, tačiau Len- 
kijos bajorai labai nerimavo del Vytauto savarankumo. Norė- 

dami priminti Vytautui uniją, jie patarė savo karalienei Jadvygai 
pareikalauti iš Vytauto, kad mokėtų Lenkijai mokesčius, bet tą rei- 
kalavimą Vytautas atmetė su didžiausiu pasipiktinimu, ir tam Vy- 
tauto elgesiui pritarė visi Lietuvos bajorai. Tai buvo 1397 me- 
tais. Vytauto galybė jau buvo pasiekusi apogiejaus; tai buvo 
momentas, kai unija su Lenkija, be abejo, būtų buvusi visai nu- 
traukta, jeigu Vytautas nebūtų įsipainiojęs į plačiausių rusų kra- 
štų nukariavimo avantūrą. A 

Savo rytų politikoj Vytautas sekė Algirdą, kurio planas 
buvo nukariauti Maskvą; tokį pat tikslą turėjo ir Vytautas. Ta- 


čiau Algirdo padėtis buvo tuo lengvesnė, kad jis turėjo narsų, 


talentingą ir ištikimą brolį Kęstutį, kuris gynė Lietuvą nuo kry- 
žiuočių ir lenkų, 0 Vytautas, norėdamas laisvai kariauti rytuose, 
turėjo kryžiuočiams arba lenkams nusileisti, duoti jiems įvairių 
koncesijų. Nuo 1397 metų visa Vytauto politika ir eina ta vaga, 
bet toji politika nepatikrino Lietuvai nepriklausomybės, 0 prie- 
šingai, neasižvelgiant, į vėlesnius didelius lietuvių laimėjimus ko- 
vose su kryžiuočiais, visi Vytauto politikos vaisiai atateko ne 
Lietuvai, o Lenkijai. 

Pirmieji Vytauto bandymai nukariauti Maskvą davė ne tik 
Lietuvai, bet ir Lenkijai labai liūdnų pasekmių. 1399 metais di- 
džiausia lietuvių ir lenkų kariuomenė buvo totorių sunaikinta 
Vorkslos paupyje. Ta Vytauto nelaime džiaugėsi kryžiuočiai, nes 
jiems dar prieš tą karą Vytautas buvo atidavęs visus žemaičius 
iki Dubysos upės. Jei Vytautas būtų karą laimėjęs, tai, žinoma, 
būtų tuojau pasirūpinęs atimti iš kryžiuočių dovanotą jiems Lie- 
tuvos aštą. Susidariusią padėtį tuojau pasirūpino išnaudoti ir 
lenkai. Vytautas buvo priverstas atnaujinti uniją. Ostrove duo- 
tais Vytauto pasižadėjimais lenkai nebenorėjo tenkintis, Lietuvos 
bajorai jau buvo įgiję savo krašte daug įtakos ir lenkams rū- 
pėjo, kad ne tik Vytautas, bet ir bajorai patvirtintų Vytauto pa- 
sižadėjimus. 1401 metais Vilniuje buvo surašyta nauja unija, kur 
Vytautas patvirtino, jog jis gavęs Lietuvą valdyti iki savo mir- 


„ties, jog aukščiausias Lietuvos valdovas esąs Lenkijos karalius 


ir kad po Vytauto mirties Lietuva būsianti visai prijungta prie 
Lenkijos *). Nauja toj unijoj tik tiek pasakyta, kad, jei Jogaila 
mirtų anksčiau Vytauto, tai lenkų karalius neturi būti renkamas 
be Vytauto ir Lietuvos bajorų žinios. 

Tolygio turinio dokumentą pasirašė tais metais Vilniuje lietuvių 
bajorai, o bent kiek vėliau Radome ir lenkų bajorai, kur jie pasi- 
žada gyventi broliškoj meilėj su Lietuvos bajorais, nerinkti savo 
karaliaus be jų žinios, jei anksčiau Vytauto numirtų Jogaila. 


*) Dokumentų nuorašai yra: Codex epistolaris Vitoldi. Skarbiec 
dyplomatėw, 

Tas paskutinis dėsnis, apie Lenkijos karaliaus rinkimą, kartojamas 
visuose trijuose dokumentuose, reikia laikyti Vytauto laimėjimu. 

Istorijose apie Vytautą randame nemaža nurodymų, jog jis 
svajojo po Jogailos mirties būti išrinktas Lenkijos karalium. 
Būdamas išrinktas karalium, jis spėjama būtų padaręs visai atbu- 
lai, būtų prijungęs Lenkiją prie Lietuvos. Likimas, kaip žinome, 
buvo kitoks — anksčiau mirė Vytautas. 

Del nelaimės pas Vorsklą Vytautas nepakeitė savo politikos 
krypties. Bent kiek įsigalėjęs, jis vėl visą savo energiją dėjo Ry- 
tams nukariauti, savo valstybės rubežius praplėtė ligi Volgos upės 
ir Juodųjų jūrių **). Visą Vytauto tolimesnį elgesį su lenkais ir 
kryžiuočiais tiktai ta politika tegalima aiškinti. Po mūšio su 
kryžiuočiais ties Zalgiriu (1400) jis neišnaudojo laimėjimo, vei- 
kiai su savo kariuomene grįžo namon, nors tuomet turėjo pilną 
galimybę išvaduoti visą lietuvių gyvenamą Baltijos pajūrį su 
Klaipėda. Vytautas nenorėjo visai panaikinti kryžiuočių galybės, 
kad del to nesustiprėtų Lenkija; nes ji, nebeturėdama pavojaus 
vakaruose, pati būtų pradėjusi veržtis į Rytus ir daryti Vytautui 
konkurenciją. 

Tokiais be abejo sumetimais, vadinas, rytų politikos siekimais, 
vadovavosi Vytautas ir pasirašydamas 1413 metais Gardelio uniją, 
kuri lenkų istorikų yra labai garbinama. Jei 1413 metais lenkai 
pareikalavo iš Vytauto vėl atnaujinti uniją, tai iš to aišku, kad 
Lietuva buvo visai atssitačiusi savo nepriklausomybę. Tiesa, Vytau- 
tas nenustojo asmeninės nepriklausomybės ir po Gardelio uni- 
jos, bet Lietuva ir po tos unijos formaliai liko priklausoma nuo 
Lenkijos. Gardelio unijoj dalyvavo Vytautas, Jogaila ir visi žy- 
mesnieji Lietuvos ir Lenkijos bajorai. Surašyti buvo trys doku- 
mentai: pirmąjį pasirašė Vytautas su Jogaila, antrąjį Lietuvos ba- 
jorai, trečiąjį Lenkijos bajorai. Visuose dokumentuose kartoja- 
mas yra po keletą kartų tas pats dėsnis, kuris buvo ir Jogailos 
Krevės unijoj, būtent, kad Lietuva amžinai prijungiama prie Len- 
kijos. Tuomet dokumentą pasirašė tiktai penki asmenys, būtent 
Jogaila, trys jo broliai ir Vytautas, kaipo liudytojai, dabar gi 
uniją patvirtino visi didesnieji ir žymesnieji Lietuvos ir Lenkijos 
bajorai. Ką gi už tai gavo lietuviai? Bajorai katalikai gavo Ien- 
kų bajorų herbus, tokiuo būdu susibroliavo su lenkų bajorais 
ir susilygino su jais teisėmis. Lietuviams pažadėta buvo, kad po 
„ Vytauto mirties jie galėsią turėti priklausomą nuo Lenkijos kara- 
liaus didįjį savo kunigaikštį, bet tiktai tokį, kokį Lenkijos kara- 
lius, pasitaręs su lietuvių ir lenkų bajorų taryba, nustatysiąs ir iš- 
rinksiąs. Lietuvių bajorai gavo teisių dalyvauti bendruose lenkų ir 


**) Totorių pavojum visai negalima išaiškinti Vytauto Rytų politikos, 
kaip tai daro kai kurie istorikai. Tą klausimą esu nušvietęs savo studijoj: 
„Vytauto Didžiojo sumanymas vainikuotis Lietuvos karaliaus vainiku“, 


lietuvių bajorų seimuose Liublino ir Parčevo miestuose. Lietu- 
viams pažadėta buvo, kad Lietuvoj busią įvesti tokie pat urėdai, 
kaip ir Lenkijoj, būtent, vaivados, kaštelionai, storastos ir t. t., 
žodžiu, Gardelyje buvo nutarta, kad visas valstybinis Lietuvos 
tvarkymas turįs būti toks pat, kaip ir Lenkijoj. Gardelyje dviejų 
valstybių valdovai ir bajorai vieni kitiems pasižadėjo visame ka- 
me vieni kitus remti, kovoti su priešais ir gyventi šventoj vieny- 
bėj. Tie pasižadėjimai nebuvo tačiau lygių kontrahentų, Lietuva 
visai aiškiai buvo pažeminta, pilna supremacija atiduota Lenkijai. 

Gardelio unijos dokumentai ir kai kurie kiti dokumentai, 
kaip štai Vytauto testamentas žmonai Julijonai, kuriame jis jai 
užrašytus turtus po jos mirties paveda Lenkijai, davė progos 
kai kuriems lenkų istorikams, ypač Prochaskai, tvirtinti, kad Vy- 
tautas buvęs didžiausias Lenkijos draugas, kad jis buvęs labai 
gabus Jogailos misijos vykdytojas. Taip iš tikrųjų nebuvo, nors 
Gardelio unija reikia laikyti didžiausiu Vytauto prasižengimu 
Lietuvos valstybės atžvilgiu, nes jo galybė tuo laiku buvo tokia 
didelė, jog jis galėjo ne tik nesutikti pasirašyti Gardelio unijos 
bet galėjo ir visai nutraukti ryšius su Lenkija. Kaip išaiškint 
toks Vytauto elgesys? Kaip jau minėjau, svarbiausia priežastis 
buvo jo Rytų politikos siekimai. Tenkino jis lenkų bajorų reika- 
lavimus, by tik jam nekliudytų siekti savo tikslo Rytuose; nes tuo 
momentu jam ypač nenaudinga buvo turėti blogi santykiai su 
lenkais, nes Jogailai buvo pavykę užmegsti kuriam laikui gerų 


“santykių su Vokietijos ciesorium Zigmantu. Kitą svarbią prie- 


žastį nurodo beveik visi vokiečių istorikai, kaip Voigtas, Lomey- 
eris ir kiti. 1413 metais Jogaila ėjo jau 71 metus, ir vis dar 
neturėjo sūnaus. Vytautas buvo keleriais metais jaunesnis ir, 
matyt, tikėjosi ilgiau už Jogailą gyvensiąs. Buvo tikras, kad - po 
Jogailos mirties jis bus išrinktas Lenkijos karalium ir tokiuo būdu 
prijungs Lenkiją prie Lietuvos. Kitais metais tačiau našlys Jo- 
gaila vedė ketvirtą žmoną, Sofiją Olšanską, ir su ja susilaukė 
sūnaus, vėliau gi ir antro. 

Vytautas pats Jogailai išpiršęs tą nebejauną moteriškę, bu- 
vęs labai nustebęs šeimyniniu tokio seno Jogailos pasisekimu. 
Jis paleidęs gandų, kad abu Jogailos sūnu esančiu visai ne jo vaiku. 
Jogaila iš rūpesčio buvęs ir apsirgęs, O bajorai ir vyskupai su- 
sirinkę Seiman ir keletą dienų perdėm išnagrinėję karalienės 
ištikimumo klausimą, galų gale pripažinę, kad Jogaila tikrai esąs 
tų vaikų tėvas. 

Po tų įvykių Vytautas ėmė galvoti apie apsivainikavimą 
Lietuvos karališku vainiku. Kodel tai neįvyko, esu išaiškinęs savo 
studijoj apie Vytauto neįvykusį vainikavimą. Vytautas per daug 
pasižadėjimų raštu buvo davęs lenkams, dokumentai buvo lenkų 
rankose. Del Gardelio unijos, kuri plačiai atidarė lenkams duris 


„į Lietuvą, lenkų įtaka Lietuvoj jau buvo labai didelė; jie turėjo 

čia daug savo šalininkų, ir su jų pagalba, o ne karo pajėga, ga- 
lėjo tikėtis Lietuvą pavergti, kas vėliau Liublino unijos keliu 
ir buvo atsiekta. 

Del gyvenamojo momento savybių ir to laiko Rytų politi- 
kos krypties nebegalėjo ir genialus Vytautas nutraukti tų pinklių, 
į kurias buvo įvėlęs Lietuvą Jogaila. Ar buvo kokių nors svar- 
bių priežasčių ir apystovų, kurios vertė Jogailą daryti tokių 
žygių, tas klausimas ir svarbu bus išaiškinti. 


Il. 
Unijos priežastys. 
Kryžiuočiai, 


Vokiečiai, atsikraustę į Baltijos pajūrį, privertė lietuvius su- 
sivienyti, tačiau jau nebegalėjo įvykti visų lietuvių tautos giminių 
susivienijimas, latviai, prūsai ir vėliau jotvingiai buvo nukariauti, 
prūsus visai išnaikino kryžiuočiai, jotvingius lenkai ir kryžiuo- 
čiai. Jeigu tos visos lietuvių tautos giminės būtų anksčiau susi- 
vienijusios, tai žinoma, nebūtų kilę ir kryžuočių pavojaus klau- 
simo, Lietuva būtų buvusi galinga valstybė, nemažesnė už da- 
bartinę Vokietiją bei Lenkiją, būtų užėmusi piatų Baltijos pajūrį 
nuo estų kraštų iki Vislos. Toks susivienijimas neįvyko del išo- 
rinių priežasčių, nebuvo tokiam susivienijimui išorinio impulso, 
nuo savo kaimynų rusų, gudų ir lenkų lietuvių tautos giminės 
lengvai apsigindavo ir pačios juos nuolat puldavo. Lietuvių tauta 
apsupta mažai kultūringų kaimynų laikėsi stabmeldžių tikybos; 
ši sąlyga kliudė lietuviams užmegsti artimesnių santykių su va- 
karų Europa. 

Latvių krašte vokiečių ekspansija gana anksti prasidėjo ir 
ji pradžioj turėjo tiktai kultūrinio pobūdžio, platinama buvo 
krikščionybė, varoma prekyba. Nei latviams nei lietuviams iš to 
negalėjo būti jokio pavojaus, o tik nauda. Padėtis visai pakito, 
kai XIII amžiaus pradžioj atvyko latvių kraštan vokiečių kardinin- 
kų ordenas, 0 ypač kai 1230 metais atsikraustė į prūsų gyve- 
namą Baltijos pajūrį kryžiuočiai. Šie pastarieji atvyko čia mozūrų 
kunigaikščio Konrado kviečiami. Mozūrai nuolat kariavo su prū- 
sais, jų nuveikti tačiau negalėjo. Mozūrų vyskupas buvo įkūręs 
tam tikslu ginkluotą mozūrų vienuolių Ordeną, vadinamą 
Dobrino brolija. Tie vienuoliai tačiau pirmajame mūšyje su prū- 
sais buvo visi išžudyti. Mozūrų kunigaikštis Konradas pasikvietė 
tuomet kryžiuočius (Šv. Marijos vokiečių vienuolių ordeną, kuris 
buvo susiorganizavęs šventai vietai Palestinoj vaduoti iš turkų 
„ priklausomybės) ir atidavė laikinai jiems savo valstybės dalį—Kul- 

miją. Kryžiuočiai, įsigalėję lenkų tautos giminių apgyventame kra- 

šte arti Baltijos pajūrio, iš čia pradėjo pulti prūsus, o nukariavę 
prūsus ne tik nemanė iš čia kraustytis, kaip to reikalavo eida- 
mas padaryta sutartim Mozūrų kunigaikštis, bet ėmė stumti 
nuo jūros ir lenkų tautos gimines, ir su laiku ne tik jas visai 
nustūmė, bet sudarė pavojų ir pačiai Lenkijai. Tokiuo būdu len- 
kai, atsikvietę vokiečius norėdami nukariauti prūsus ir plačiau 
prieiti prie jūros, patys nuo jų nukentėjo ir visai nustojo priėjimo 
prie jūros. 

Kol kryžiuočiai darbavosi su lenkais ir prūsais, didelio pa- 
vojaus iš jų dar lietuviams nebuvo, bet lietuviai nuolat kariau- 
davo su kardininkais, kurie užemę visą latvių kraštą, ėmė 
pulti žemaičius. Kardininkams ir kryžiuočiams jėgų nestigo, iš 


Vakarų Europos kasmet atvykdavo dideli būriai naujų riterių, 
"dauguma, žinoma, buvo vokiečiai, bet jų tarpe buvo nemaža 


prancūzų ir anglų. Visi buvo labai gerai apginkluoti. Apie 1240 
metus kryžiuočiai su kardininkais sudarė sutartį, susivienijo į vieną 
broliją ir nutarė suvienyti jų užimtas teritorijas *). Žemaičių 
kraštas skyrė kryžiuočius nuo kardininkų. Tą kraštą Ordenai ir 
nutarė būtinai nukariauti, žemaičiams grėsė mirties pavojus. Cia 
reikia pasakyti, kad žemaičių kraštas tuo laiku buvo daug dide- 
snis, negu tas kraštas, kurį mes dabar vadiname žemaičiais. Ze- 
maičių rubežiai Rytuose ėjo visai netoli į Vakarus nuo Kauno, 
tiesia linija pro Kedainius, Panevėžį iki dabartinio Kuršo rube- 
žiaus, Vakaruose visas Klaipėdos kraštas priklausė žemaičiams, 


Žemaičiai buvo atskiras Lietuvos vienetas, turėjo savo kunigai- 
kščius. Mindaugui viešpataujant susivienijo su Lietuva, bet nepil- 
nai, pripažino Didžiojo Kunigaikščio viršenybę, O savo nami- 
niuose reikaluose ir dargi kovodami su kardininkais ir kryžiuočiais, 
elgėsi visai nepriklausomai. 

Pirmas didelis kryžiuočių ir kardininkų puolimas Žemaičių 
krašto buvo 1236 metais. Žemaičiai susitiko vokiečių kariuomenę 
ties Šiauliais *). Įvyko didelis mūšis, kurį laimėjo žemaičiai. 
Kryžiuočiai ir kardininkai keliolika metų nebedrįso žemaičių pulti. 
Ar žemaičiams buvo atsiuntęs tais metais kokią pagalbą Min- 
daugas, metraščiuose apie tai jokių žinių nėra. ZŽemaičiams tuo 
laiku vadovavo kunigaikštis Vikintas, kurį vėliau pašalino Min- 
daugas, bijodamas, kaip spėjama, Vikinto įsigalėjimo. Vikintas 
buvo nusiųstas valdyti gudų kraštų. Kryžiuočiai, nustoję vilties 
ūmu laiku užimti žemaičių kraštą, ėmė skverbtis į jį pama- 
žėl. Užėmę Žemaičių pajūrį 1353 metais, pastatė čia Klaipėdos 
tvirtovę, kad būtų uždaryta kelias ginklams gabenti į Lietuvą. 


*) Krumeholtz. Somaiten und der deutsche Orden bis zum Frieden 
am Melno See. 
*) Stanistaw Zajączkowski, Studya nad dziejami Žmudzi wieku XIII. 

Tuo laiku Mindaugas buvo pralaimėjęs didelį karą su vi- 
sais savo kaimynais; gelbėdamas savo sostą, padarė taiką su 
kardininkais, pasikrikštijo, gavo iš popiežiaus karališką vainiką, 
bet už tai turėjo išsižadėti viso žemaičių krašto, sutiko nebetei- 
kti žemaičiams jokios pagalbos jų kovai su kryžiuočiais ir kar- 
dininkais. Žemaičiai nustoję ir kito savo kunigaikščio Trainatos, 
kuris taip pat buvo Mindaugo pašalintas, išsirinko vadu Alemaną 
ir jo vadovaujami patys vieni pradėjo karą su visa kryžiuočių 
ir kardininkų galybe. 1259 metais įvyko didelis mūšis netoli Pa- 
langos ties Skuodu. Kryžiuočiai ir kardininkai buvo sumušti, 
Kitais metais vokiečiai sumobilizavo prieš žemaičius ne tik visas 
savo jėgas, bet įtraukė savo kariuomenėn daug rusų iš Nau- 
gardo ir Pskovo kraštų, privertė eiti karan latvius, visą tą ka- 
riuomenę sutraukė Kurše prie Durbės ežero ir iš čia manė eiti 


užimti viso žemaičio kraštą. Žernaičiai sužinoję apie tą planą, 


patys atėjo prie Durbės ežero ir čia įvyko didžiausias, kaip rašo 
vokiečių kronikininkai, XIII amžiuje mūšis. Visa kryžiuočių ir kar- 
dininkų galybė ilgam laikui tapo sunaikinta. Tame mūšyje žuvo 
Livonijos ordeno magistras Hornhuzen ir kryžiuočių karo vadas 
Batel'is. Po to mūšio prieš kryžiuočius ir kardininkus sukilo |a- 
tviai ir likusieji dar gyvi prūsai. Ordenų padėtis buvo labai sunki, 
Taip pat labai keblioj padėtyje atsidūrė ir Mindaugas. Laimėjus 
žemaičiams karą be didžiojo kunigaikščio iniciatyvos ir pagalbos, 
Mindaugas visai nustojo autoriteto ir reikšmės. Nieko nebegel- 


bėjo jo apostazija (krikščionybės išsižadėjimas), po kelerių metų jis. 


Trainatos buvo nužudytas. 

Jeigu Mindaugas pirmiau būtų apgynęs nepriklausomybę, 
0 po to priėmęs krikščionybę, tai, žinoma, jis būtų galėjęs pri- 
versti visą tautą krikštytis. Mindaugas, matyt, mažai tepasitikėjo 
savo tautos jėgomis, tikėjo kryžiuočių gera valia, manė, kad 
jo krikštas sustabdys kardininkų ir kryžiuočių puolimus, o dova- 
notus jiems Žemaičius tikėjosi vėliau atvaduosiąs. Jeigu kryžiuo- 
čiams ir kardininkams tikrai būtų rūpėję krikščionybės platini- 
mas, o ne Lietuvos grobimas, tai Mindaugo elgesys nebūtų davęs 
jam ir visai tautai tokių žalingų pasekmių. Nors Mindaugo nuo- 
pelnai yra labai dideli — jis padėjo pagrindą Lietuvos valstybei — 


„bet apsigynimui nuo kryžiuočių ir kardininkų jis labai maža 


teprisidėjo. Ne stabmeldiškos tikybos gynimo reikalu žemaičiai 
taip smarkiai kariavo su vokiečiais: svarbiausias tikslas buvo 
apsiginti nepriklausomybe; tikyba buvo ne tikslas, bet priemonė, 
XIII amžiuje pavojus iš vokiečių grėsė tiktai žemaičiams; pa- 
žvelgus į žemėlapį, lengva suprasti, kad žemaičių kraštas buvo 
reikalingas kryžiuočiams ir kardininkams, kaipo tiltas susisieki- 
mui, jiems reikalinga buvo tas kraštas užgrobti ir visai atplėšti 
nuo Lietuvos. To visai neneigia ir vokiečių istorikai, kaip Voi- 
gas, Krumholtz'as ir kiti, jie pilnai pripažįsta, kad XIII amžiuje 

žemaičiai patys vieni apsigynė nuo kryžiuočių ir kardininkų savo 
krašto nepriklausomybę. 

XIV amžiuje lietuviai apsigynimui nuo kryžiuočių vartojo 
jau ne vien tik savo, bet ir prijungtų prie Lietuvos gudų pajė- 
gas. Jei atkreipsime tačiau domę į tai, kad lietuviai tuo pačiu laiku 
labai daug kariavo su rusais, totoriais ir lenkais, O tiems ka- 
rams, be abejo, eikvojo daugiau savo jėgų, negu jų gaudavo 
iš gudų prieš kryžiuočius, — tai visai neprasilenksime su tiesa, 
jei pripažinsime, kad ir XIV amžiuje lietuviai patys vieni apsi- 
gynė nuo kryžiuočių ir, žinoma, būtų galėję ir ilgiau patys vieni 
nuo jį gintis. Lenkų pagalba buvo reikalinga ne apsigynimui, bet 
pilnam Baltijos pajūrio grąžinimui. Tokią politiką ir buvo pra- 
dėjęs varyti Gediminas. Jis buvo susigiminiavęs su lenkų kara- 
lium Kazimieru Didžiuoju išleisdamas už jo savo dukterį Aldoną. 
Prieš kryžiuočius jis buvo sudaręs su lenkais karinę sutartį. Lenkų 
karalius tačiau neilgai draugavo su Gediminu, Kazimiero poli- 
tika nukrypo į Rytus, jis pradėjo jungti prie Lenkijos ukrainų 
kraštus, del tų kraštų kilo lenkų karas su Lietuva, kuris labai 
silpnino abiejų tautų jėgas. 

Daugiausia su kryžiuočiais teko grumtis Kęstučiui. Jis savo 


37 metų viešpatavimo laikotarpiu atrėmė 96 kryžiuočių puolimus, 


pats gi puolė kryžiuočius 42 kartus. Turėjo daug įvairių nuotykių, 
keletą kartų buvo paimtas į nelaisvę. Nors Kęstutis gyveno su 
Algirdu geruose santykiuose, bet. tas, nuolat kariaudamas toli- 


„muose Pietuose ir Rytuose, nevisuomet galėdavo suteikti pa- 


galbos Kęstučiui. Štai, kai 1369 metais kryžiuočiai, tuo metu 
labai jau sškaitlingi ir galingi, užplūdo beveik visą Lietuvą ir pa- 
ėmė Kauną, Algirdas negalėjo ateiti pagalbon, nes jis tuo pačiu 
metu su lietuvių ir gudų kariuomene buvo apsupęs Maskvą ir 
daužė savo kardą į Maskvos vartus (Maskvos paimti negalėjo, 
susitaikė tuomet su Maskvos kunigaikščiu Dimitru). Jeigu Algir- 
das nebūtų eikvojęs lietuvių pajėgų visai nereikalingiems tikslams, 
tai, be abejo, lietuviai, dar gi be gudų pagalbos, būtų galėję apsi- 
ginti nuo kryžiuočių. 

Iš visa, kas pasakyta, aišku, kad kryžiuočių ekspansija visai 
negalima laikyti Jogailos unijos priežastim. Sąjunga bei.karinė 
sutartis su Lenkija Lietuvai būtų buvusi reikalinga ir naudinga 
ne apsigynimui nuo kryžiuočių, bet pilnam Baltijos pakraščio 
išvadavimui iš kryžiuočių. 


Krikščionybė ir kultūra. 


Krikščionybę lietuviai galėjo priimti ne vien tik iš lenkų, 
bet ir iš vokiečių arba gudų ir rusų. Iš gudų ir rusų būtų, ži- 
noma, priėmę stačiatikybę. Ar tai galėjo įvykti? Nors jau nuo 


„ Mindaugo laikų gudų ir rusų įtaka lietuviams buvo didelė, lię- 

tuviai buvo priėmę ir gudų raštą, gudų kalba buvo vartojama | 


aukštesniuosiuose visuomenės sluogsniuose, bet dvasinės gudų kul- 
tūros lietuviai nepriėmė, stačiatikybę priėmė tik tie didžiojo 
kunikaikščio giminės, kuriems dalinami buvo gudų kraštai. To 
reiškinio priežastis buvo: pati stačiatikybė, kuri maža teduoda 
dvasinio peno protui, o veikia tik jausmams savo iškilmingomis 
apeigomis, ir politinės apystovos. 
Lietuviai, nuolat kariaudami su kryžiuočiais ir lenkais, 
neturėjo jokios vilties, kad krikščionybės priėmimas iš gudų 
panaikintų tų kaimynų, ypač gi kryžiuočių puolimus, o taip 
pat nebuvo jokios vilties, kad stačiatikybę priėmus vi- 
sai patenkintų Maskvą ir kad ji nustotų reikšti pretenzijų 
prie visų gudų kraštų. Lietuvos kunigaikščiai tas pasekmes nu- 
matė. Nepriėmė stačiatikybės net ir Algirdas, nors jis visai buvo 
surusėjęs. Del tų pačių priežasčių negalėjo priimti stačiatikybės 
ir Jogaila, nors jį vertė prie to jo motyna Julijona ir jos inspi- 
ruojamas Jogailos patarėjas Vaidila. Vytauto stačiatikybės priė- 
mimas maža teturi reikšmės, nes Vytautas tuo laiku nebuvo dar 
didžiuoju Lietuvos kunigaikščiu, jis buvo gavęs iš Jogailos tiktai 
gudų gyvenamą kraštą, ir kaipo tokios srities kunigaikštis gyven- 
damas stačiatikių tarpe galėjo mesti katalikybę ir priimti stačia- 
tikybę, nuo kurios vėliau atsisakė. Iš vokiečių lietuviai galėjo 
priimti krikščionybę, bet tik tuomet, jei visai būtų sulaikę kry- 
žiuočių puolimus ir sustabdę jų grobimo politiką. Toks momen- 


tas jau buvo įvykęs Gedimino viešpatavimo laiku. Gediminas, * 


kaip žinome, apie tai ir manė, rašinėjo laiškus popiežiui ir ren- 
gėsi priimti krikščionybę, bet nauji kryžiuočių puolimai ir karas 
su lenkais sulaikė jį nuo to-sumanymo įvykdymo gyvenime. | 
Kęstutis, laikomas daugelio istorikų, didžiausiu stabmeldžių 
tikybos gynėju, iš tikrųjų, visai nebuvo visa savo siela atsidavęs 
tai tikybai; ta tikyba palaikyti ir jos apeigos viešai pildyti jam 
buvo reikalinga savo tautiečių dvasios palaikymui kovai su kry- 
žiuočiais del Lietuvos nepriklausomybės. Kad Kęstutis tikrai buvo 
toks žmogus, randame daug įrodymų kronikose. Anot vokiečių 
kronikininkų, Kęstutis buvęs labai doras žmogus, prisilaikyda- 
vęs visuos savo žygiuos ir kovoje su priešais krikščioniškos eti- 
kos, nors toks jo elgesys kenkdavęs net ir jo laimėjimams; jis niekuo- 
met nepuldavęs netikėtai savo priešų, kad ir vėlai jiems pra- 
nešdavęs apie savo puolimus, su belaisviais elgdavęsis labai man- 
dagiai, jų nežudydavęs, bet visuomet rūpindavęsis juos pakeisti 
esančiais pas vokiečius lietuvių belaisviais; Kęstutis buvęs nepa- 
lyginamai doresnis už daugelį tų laikų krikščionių. Kad Kęstutis 
buvo visai palankus krikščionybei ir manė apie lietuvių pakri- 
kštijimą, taip pat kronikininkai nurodo daug faktų. Jis buvo gana 


šviesus žmogus, mokėjo vokiečių ir lotynų kalbas, buvo vakarų. 


kultūros įtakoj, turėjo artimų draugingų ryšių su kai kuriais Žy- 

miais krikščionimis. Paaugusią savo dukterį Danutę pakrikštijo 
katalike, krikšto tėvas buvo žymus kryžiuotis Osterodės tvirto- 
vės vadas Kuna de Liebstein; tą dukterį Danutę Kęstutis išleido už 
mozūrų kunigaikščio kataliko Jonušo, su tuo kunigaikščiu Kę- 
stutis laikė draugingus santykius, taip pat draugingai gyveno su 
Kuna de Liebsteinu, kuris vėliau perspėjo Kęstutį apie Jogailos 
padarytą prieš jį slaptą sutartį su kryžiuočių magistru. 

Vokiečių istorikas Voigtas, remdamasis senomis vokiečių 
kryžiuočių kronikomis, rašo, kad 1358 metais Kęstutis buvęs nu- 
vykęs pas Austrijos ciesorių Karolį, kuriam pareiškęs, kad norįs 
su visa savo tauta priimti krikščionybę ir susijungti su Katalikų 
Bažnyčia. Ciesorius netrukus atsiuntęs Lietuvon delegaciją, bū- 
tent Pragos arkivyskupą Ernestą, kunigaikštį Bolko ir vokiečių 
magistrą Voliramą. Kęstutis delegacijai pažadėjęs Velykoms atva- 
žiuoti į Vroclavę krikštytis, bet pareikalavęs šitokių sąlygų: Austrija 
turi priversti kryžiuočius išsikraustyti iš visų lietuvių tautos gy- 
venamų kraštų, būtent iš Latvijos, Prūsų ir Klaipėdos krašto. 
Austrijos ciesorius atsisakęs tokias sąlygas priimti, ir lietuvių 
krikštas negalėjęs įvykti. i 

Apie Kęstučio norą krikštytis mini popiežiai Klemensas VI 
ir Inocentas VI laiškuose, rašytuose 1343—1354 metais Lenki- 
jos karaliui Kazimierui ir Gnieznos arkivyskupui *). Tie negin- 
čijami istoriniai faktai aiškiai rodo, kad Kęstučiui rūpėjo kri- 
kščionybė, bet pirmiau jis norėjo išvaduoti visą lietuvių tautą iš 
vokiečių priklausomybės. Jeigu jo amžius būtų buvęs ilgesnis, 
tai, be abejo, arba jis pats būtų priėmęs krikščionybę, arba tokį 
planą būtų įvykdęs gyveniman jo sūnus Vytautas. Jogailos elge- 
sys tačiau pasuko mūsų tautos istorijos ratą visai kiton kryptin. 
Del krikščionybės priėmimo lietuviams unija su Lenkija visai 
nebuvo reikalinga. 

Tuo labiau, žinoma, nebuvo reikalinga unija gauti mate- 
rialinei kultūrai iš lenkų. Tuo laiku patys lenkai savo materiali- 
nės kultūros beveik neturėjo. Pasak pačių lenkų istorikų, kaip 
Levickio, Szajnochos ir kitų, visi Lenkijos miestai tuo laiku 
(XIV amžiuje) buvo vokiečių apgyventi, pačioj Krokuvoj gy- 
veno 809/, vokiečių, be to, buvo ir čekų. Amatai, prekyba iki 
žydams atsikraustant buvo vokiečių rankose, visas miestų sutvar- 
kymas buvo vokiečių įvestas, miestai valdėsi Magdeburgo teisė- 
mis. Kariuomenės tvarkymas ir visa karo technika buvo vo- 
kiečių bei čekų. Aišku, kad esant tokiai padėčiai, lietuviams būtų 
buvę daug naudingiau visa ta materialinė kultūra imtis tiesiog 
iš vokiečių bei čekų. 


*) Skarbiec diplomatėw. 


Rytų ekspansija. 


XIV amžiaus lietuvių ekspansija rytuose, nors labai pra- 
plėtė Didžiosios Lietuvos Kunigaikštijos ribas, bet kartu su tuom 
pastatė pačią lietuvių tautą į tragingą padėtį. Ekspansija pradžioj 
buvo reikalinga valstybės įėgų padidinimui ir turtų įgijimui; eks- 
pansija buvo reikalinga apsigynimui nuo totorių, kurie dar Min- 
daugo laikais buvo pasiekę pačią «etnografinę Lietuvą Bet ta 
ekspansija negalėjo būti plati, nes lietuvių tauta, palyginus su 
savo kaimynais, buvo neskaitlinga ir mažai dar kultūringa. Di- 
delių ir tolimų rusų kraštų prijungimas prie Lietuvos uždėjo 
ant jos sunkią naštą, jauna valstybė maža teturėjo jėgų tokioms 
didžiausioms teritorijoms ir tiekai žmonių valdyti. Prijungtiems kra- 
štams paliekama buvo plati savivaldybė, tiktai rusų kunigaikščiai 
dažnai būdavo pakeičiami Gediminaičiais, bet ir tie ūmai asimi- 
liavos, priėmę stačiatikybę, virsdavo gudais bei rusais. Gedimino 
ir Algirdo viešpatavimo laikais tų kraštų toks laisvas valdymas 
buvo pilnai galimas, nes gudai, ukrainai ir rusai net džiaugėsi 
patekę po Didž. Liet. Kunigaikščio valdžia, išsivadavę tokiuo būdu 
iš totorių jungo. Laikui bėgant, tačiau, padėtis ėmė keistis. Ma- 
skvos -kunigaikščiui Dimitrui XIV amžiaus pabaigoj pavyko su- 
mušti totorius. Maskva įgijo labai daug įtakos rusuose, guduose 
ir ukrainuose, kur tuomet nors ir buvo etnografinių skirtumų, 
bet nebuvo politinio separatizmo, juos jungė bendra tikyba, 
bendra bažnyčia, o tos bažnyčios sostine XIV amžiaus pabaigoj 
tapo. Maskva. 

Didysis Kunig. Algirdas suprato tą Maskvos reikšmę ir tam 
pavojui pašalinti buvo sugalvojęs drąsų planą, būtent, nukariauti 
pačiąMaskvą. Algirdas tačiau neapskaitė savo jėgų. Ne gi galėjo 
jis vien tik lietuvių jėgomis nukariauti Maskvos, 0 vartoti tam ti- 
kslui gudų ir rusų jėgos buvo labai pavojinga; gudai ir rusai 
norėjo prisijungti prie Maskvos, o ne kariauti su ja. Gudų ir 
rusų pastangos atsiskirti nuo Lietuvos ir prisijungti prie Ma- 
skvos kunigaikštijos pradėjo aiškiai rodytis Jogailos viešpata- 
vimo pradžioj, net artimos Lietuvai Polocko srities kunigaikštis 
surusėjęs Algirdo sūnus Andriejus darė tokių pastangų. Vėliau, 
Vytauto viešpatavimo laikais, Maskvos aktingūmas buvo laikinai 
sumažėjęs, nes vėl totoriai buvo įsigalėję, bet Jogailai valdant 
Lietuvą, jo padėtis buvo del tos priežasties labai sunki ir vertė 
jį dėtis su vokiečiais bei lenkais, bet, žinoma, ta priežastis ne- 
galėjo versti jo daryti tokios unijos, kokią 'is iš tikrųjų padarė. 

bi 


Lietuvos valstybės ir visuomenės sutvarkymas. 
Lietuviai nors XIII ir XIV amžiuose pasirodė esą labai gabi 
tauta, ūmu laiku sugebėję įkurti galingą va;stybę, atremti galin- 
gus priešus, nukariauti ir valdyti gudų ir rfisų kraštus, bet Var- 

todami visą tautos energiją išlaukiniams tikslams, lietuviai netu- 
rėjo tiesiog laiko tinkamai tokiam svarbiam vaidmeniui Europos 
politikoj viduje susitvarkyti. Absoliutizmas tuo laiku, žinoma, 
buvo reikalingas, bet visai niekuo neaprėžtas, jis jau XIV amžiaus 
pabaigoj pasirodė valstybei žalingas. Nebuvo jokių rašytų pa- 
grindinių valstybės įstatymų. Paveldėjimas Didžiojo kunigaikščio 
valdžios tvirtai nebuvo nustatytas. Gediminas įvedė paprotį, kad 
tėvas prieš mirtį atiduoda savo valdžią vienam savo sūnui, kurį 
jis pats pasirenka, nebūtinai vyriausiąjį. Gediminas išsirinko Jau- 
nutį. Tas pasirodė netinkamas. Algirdas susitaręs su Kęstučiu | 
jį nuvertė. Juodu paskyrė savo įpėdiniais: Algirdas Jogailą, o Kę- 
stutis Vytautą. Jogaila, kaip žinome, su Kęstučio valia nenorėjo 
sutikti, su Vytautu ilgai kariavo, jam nenorėjo užleisti net Trakų 
kunigaikštijos. 

Didysis kunigaikštis laikė visą Lietuvą savo nuosavybe, net 
bajorai neturėjo dar jokių teisių, jų valdomieji dvarai buvo jiems 
duodami laikinai valdyti, kunigaikštis galėdavo panorėjęs iš jų 
dvarus atsiimti. DidesniusLietuvos žemės plotus su visais juose 
gyvenančiais bajorais, taip pat ir nukariautus kraštus, Didysis 
Kunigaikštis dalino savo artimiausiems giminėms, broliams ir 
pusbroliams... Didžiojo kunigaikščio patarėjais būdavo tie žmo- 
nės, kuriuos jis pats pasirinkdavo, nebuvo dar jokio nuolatinio 
. patariamojo valstybės organo. Tokia padėtis nekenkė valstybei, 
kol Lietuvos valdovais buvo žmonės protingi, talentingi ir sti- 
prios valios. Bet patekus aukščiausiajai valdžiai į silpno žmo- 
gaus rankas, galėjo įvykti didelis pavojus. Taip ir atsitiko po 
Algirdo mirties, kai Didžiuoju Liet. Kunigaikščiu tapo Jogaila. 


Jogailos asmuo ir jo politika, 


Jogaila buvo vyresnysis sūnus iš antrosios Algirdo žmonos 
Julijonos. Kokia buvo ta Julijona, istorikai mums tikrų žinių ne- 
duoda. Lenkų istorikai ją vadina protinga moterim, nes ji nesi- 
priešinusi unijai. Julijona buvo rusė, Tverės kunigaikščio duktė, 
„ matyt ne iš sveikos šeimos, nes du jos kitu sūnu Skirgaila ir 

vitrigaila, anot visų kronikininkų paduodamų žinių, buvo di- 
džiausi girtuokliai ir paleistuviai. Jogaila negalima pavadinti visai 
menko proto ir nedoru žmogumi. Jis, kaip žinome, padarė di- 
džiausią karjerą: nemokėdamas skaityti ir rašyti tapo didelės 
valstybės karalium, tirėjo santykių su visais tų laikų Europos 
galiūnais. Tapęs krik ičioniu, buvo labai krikščionybei atsidavęs, 
uoliai ją platino; vien tik krikščionybės žvilgsniu žiūrint, jo visai 
negalima peikti, tauziniu ir politiniu, tačiau, žvilgsniu žiūrint, 
„ Jogaila padarė lietuvių tautai labai daug skriaudos, nedaug be trūko, 
kad jis ir visai jos nepražudė. Visa tai atsitiko tačiau, ne tiek 
"del jo blogos, kiek del jo visai silpnos valios. Nors Jogaila 
turėjo praktingo, vadinamojo mužikiško proto ir šiek tiek ga- 

bumų, bet valios buvo visai silpnos. Tam daug įrodymų duoda S 
kronikininkų ir istorikų plačiai aprašytas jo gyvenimas. ' Būda- 


+ mas Lenkijos karalium, jis jos nevaldė:. pradžioj jį valdė įtakin- 
gesni bajorai, O vėliau Krokuvos vyskupas Zbignievas Oles- 
nicki's. Savo viešpatavimo pradžioj Lietuvoj buvo motynos Juli- 


jonos ir savo tarno Vaidilos įtakoj, anksčiau jam nemaža įta- | 


kos darė Kęstutis ir Vytautas, nes jis pas juos dažnai būdavo 
Trakūose, čia, matyt išmoko lietuviškai (tėvų namuose girdė- 
davo vien tik rusišką kalbą). Apie tai, kad Jogaila mokėjo lietu- 
viškai kalbėti, liudija vienas Vytauto laiškas, kuriame jis rašo, 
kad tą kalbą Jogaila vartojęs viename privatiniame pasikalbėjime 
su“ juo Lucko susivažiavime. i . 
Motyna Julijona ir Vaidila buvo rusų šalininkai ir norėjo, 
kad Jogaila priimtų stačiatikybę. Taip būtų ir įvykę, įeigu nebūtų 
į tų trijų žmonių santykius įsipainioję kryžiuočiai. Kryžiuočiai, 
matydami blogus Jogailos santykius su Kęstučiu, panorėjo tą 
padėtį išnaudoti savo tikslams. O prieš Kęstutį buvo Jogaila 
nustatęs Vaidilą. kuris norėjo savo viešpaties padaryti vienin- 
teliu Lietuvos Didžiuoju kunigaikščiu, ir pats faktinai Lietuvos 
valdyti, jis jau buvo įgijęs didžiausio Jogailos pasitikėjimo, buvo 
vedęs Jogailos seserį. Kęstučiui nuversti Vaidilos inspiruotas Jo- 


gaila padarė su kryžiuočiais slaptą sutartį, kuria eidamas pasi- . 


žadėjo nepadėti Kęstučiui gintis nuo kryžiuočių puolimų, leido 


jiems užimti visą Kęstučio valdomą Lietuvos dalį. Julijona pra- 


džioj matyt buvo priešinga tokiems santykiams tarp sūnaus ir 
kryžiuočių, žinoma, ne del rmheilės Kęstučio, kurio ji taip pat 
nekentė, bet del baimės, kad jos sūnus nepriimtų katalikybės. Kry- 
žiuočiai apie tai sužinoję rašo Julijonai ilgiausį laišką*), kuriame 
įrodinėja, kad jie norį tiktai Jogailai padėti įgyti valdžios ant 
visos Lietuvos, Kęstutis reikiąs būtinai nuversti, nes jis, kaip piktas 
šuo, tiktai laukiąs progos užimti Vilnių ir nužudyti Jogailą. Lai- 
škas, matyt, paveikė, kronikininkai po to nieko neberašo apie 
Julijonos priešinimąsi santykiams su kryžiuočiais. Kęstutis, kaip 
tai liudija visi tų laikų istorikai, ne tik norėjo taip pat draugin- 
gai gyventi su Jogaila, kaip gyveno su Algirdu, bet sutiko pri- 
pažinti Jogailos supremaciją, nors tas buvo visai dar jaunas ir 
neprityręs valdovas. Sužinojęs, „tačiau, apie slaptą Jogailos su- 
tartį su kryžiuočiais, Kęstutis neiškentė nenubaudęs sūnėno. Su 
savo sūnumi Vytautu pradėjo prieš jį karą, užėmė Vilnių, paliepė 
pakarti Vaidilą, bet su Jogaila pasielgė labai švelniai: paliko 
jam visus jo turtus, išsiuntė jį su motiną į Krevę, davė jam val- 
dyti Krevės ir Vitebsko sritis. Tai buvo 1382 metais. Tais me- 
tais, galima tai tvirtinti, o ne 1386, kada įvyko unija su Lenkija, 


buvo nulemtas Lietuvos likimas. Kęstutis pasitikėjo Jogaila, del - 


*) Skarbiec dyplomatėw, 

to pasitikėjimo tais pačiais metais buvo pats nužudytas. Po kurio 
gi laiko žuvo ir Lietuvos nepriklausomybė. Jeigu Kęstutis būtų 
aštriau pasielgęs su Jogaila, nesakau jį nužudęs, bet būtų neda- 
vęs jam turto ir galimybės iškilti ir užimti atgal Vilnių, tai mūsų 
tautos istorijos eiga būtų buvusi visai kitokia. 

Jogaila, apsidirbęs su Kęstučiu, nespėjo nugalabyti Vytauto, 
tam pavyko pabėgti pas tuos pačius' kryžiuočius, su kuriais buvo 
susibičiulavęs Jogaila. Kryžiuočiai mokėjo pasinaudoti lietuvių 
naminiu karu, užėmė visą Žemaitiją, grėsė užimsią visą Lietuvą, 
o rytuose gudų ir rusų kunigaikščiai laukė tik progos atsiskirti 
nuo Lietuvos. Didžioji Lietuvos kunigaikštija atsidūrė,. dėka sil- 
pnam Jogailai, visai tragingoj padėtyje. Tokiuo tai momentu lenkų 
bojorai pasiuntė piršlius. Jogaila kaip išganymo griebėsi tokio 
„gero“. atsiūlymo“ ir priėmė visas sąlygas. 1386 metais įvyko 
Lietuvos prijungimas prie Lenkijos. 


LAKE 


Lenkų politika. 


Dabar pažvelkime į tai, kokia tuo laiku buvo Lenkijos po- 
litinė padėtis ir kodel lenkų politikai taip rūpinosi prisijungti Lie- 
tuvą prie Lenkijos. Lenkai nors jau X amžiuje buvo priėmę 
krikščionybę ir įsikūrę savo valstybę, bet tiktai XIV amžiuje ka- 
raliui Vladislovui Lokietkai pavyko suvienyti vienon valstybėn 

| didesnė dalis lenkų gyvenamų sričių. Tą darbą toliau varė ir su- 
| tvarkė valstybę karalius Kazimieras Didysis. To karaliaus vieš- 
patavimo laiku lenkai buvo įgiję didelės galybės. Kol Kazimiero 
santykiai su lietuviais buvo geri (Kazimieras, kaip žinome, buvo 
a vedęs Gedimino dukterį Aldoną), lenkams sekėsi ir karai su vo- 
t kiečiais ir kryžiuočiais; lietuviai padėdavo lenkams gintis nuo 
vokiečių, O vėliau, ėmus Kazimierui su lietuviais kariauti, len- 
kai visai buvo atstumti nuo jūros, Gedanės (Danskas), viso Pa- 
mario, lenkai Priversti buvo visai išsižadėti ir Silezijos. Netekę Bal- 
tijos pajūrio ir Silezijos, lenkai ėmė kreipti visą savo domę 
į rytus ir į pietų rytus. Didelis tokios politikos šalininkas buvo 
Kazimieras Didysis. Jis sumanė prijungti prie Lenkijos visą Ga- 
liciją, Valuiniją ir Kievo kraštą. Iširus Galičo kunigaikštijai po 
kunigaikščio Danieliaus viešpatavimo, prie to krašto reiškė pre- 
tensijų lietuviai, totoriai ir vengrai. Su vengrais, kaipo vengrų 
karaliaus švogeris (Kazimiero sesuo Elžbieta buvo žmona vengrų 
karaliaus Karolio Roberto), Kazimieras rūpinosi palaikyti gerus 
santykius, O si totoriais ir lietuviais lenkams del ukrainų kraštų 
teko ilgas laikas kariauti; tas karas tęsėsi ir po Kazimiero mirties. 
Totoriai ir lietuviai, žinoma, neėjo išvien, lietuviai su jais taip 
pat kariavo; totoriai smarkiai buvo Algirdo sumušti Ukrainos 
gilumoj prie Mėlynųjų vandenų ežero. Po to laimėjimo Algirdas 
buvo atsidūręs Juodosios į jūros pakraštyje, užėmęs Krymą, Ukrainą 
Padoliją, Valuiniją ir visą dabartinę „Rytų Galiciją su Lvovu. 

Vėliau tačiau lenkams pavyko atsiimti iš lietuvių Lvovas ir dalis 
Valuinijos krašto. Galicijoj lenkai, Kazimiero viešpatavimo laiku, 
pradėjo smarkiai varyti kolonizacinę politika, plačiausi žemės 
plotai buvo dalinami Mažosios Lenkijos (tai yra Krokuvos sri- 
ties) bajorams. 

Po bevaikio Kazimiero mirties (1370 metais) Lenkijos ka- 
ralium buvo išrinktas vengrų karalius Liudvikas, Kazimiero se- 
sers Elžbietos sūnus. Tam karaliui Lenkija visai maža te rūpėjo, 
jis tik rūpinosi visą Lenkiją su Ukrainų kraštais prijungti prie 
Vengrijos. Liudvikui mirus (1382 metais) ir nepalikus savo tie- 
sioginio vyro papėdininko, Lenkija pasijuto be valdovo, prasi- 
dėjo naminė kova: vieni bajorai norėjo išrinkti karalium mozūrų | 
kunigaikštį Ziemovitą, kiti vokietį Zigmantą Liuksemburgietį, o Kro- 
kuvos srities bajprai norėjo rinktis sau valdovu Liudviko du- 
kterį Jadvygą, 14 metų mergaitę. Po dvejų metų kovos viršų 
paėmė Krokuvos srities didikai. Lenkijos karalaite buvo išrinkta 
Jadvyga. Ji buvo vengrė, turėjo savyje tik tiek lenkų kraujo, kad 
jos tėvo motyna Elžbieta buvo, kaip jau minėta, Kazimiero Di- 
džiojo sesuo. Jadvyga, pasak visų lenkų istorikų, buvusi labai 
graži, gražiausia mergaitė visoj Europoj. Jadvyga nors turėjo dar 
tik 14 metų, bet jau prieš kelerius metus buvo susižiedavusi su 
Austrijos kunigaikščiu vokiečiu Vilhelmu. Tas kunigaikštis vedęs 
„Jadvygą būtų, žinoma, sujungęs Lenkiją su Austrija, lenkai būtų 
atsidūrę vokiečių viešpatavime (tuo laiku vengrai, čekai buvo 
unijoj su Austrija, o Austriją valdė vokiečiai). To nenorėjo lenkų 
bajorai, o ypač Krokuvos srities didikai. Tais tad 1354 metais, 
pasak lenkų istorikų Halecki'o, Smolkos, Lewicki'o, Kutrzebos, 
Krokuvos didikams atėjusi į galvą genialinga mintis; išpiršti Ja- 
dvygai Lietuvos Didįjį kunigaikštį Jogailą ir tuo būdu prisijungti 
prie Lenkijos visą Lietuvą su visais jos nukariautais kraštais. 

Lenkų istorikas Haleckis plačiai įrodinėja, kad svarbiausia 
to sumanymo priežastis buvusi — lietuvių nukariautų ukrainų 
kraštų prijungimas prie Lenkijos. Pačios Lietuvos prijungimas 
nebuvęs svarbus reikalas, bet kadangi negalėję prijungti prie Len- 
kijos atskirai lietuvių valdomų ukrainų kraštų, tai reikėję tą patį 
padaryti ir su visa Lietuva, juo labiau, kad ji dar buvusi pago- 
niška ir reikėję Lietuvoj varyti krikščionybės ir kultūros misiją. 

Apie kryžiuočių užgrobto Baltijos pajūrio. grąžinimą ir 
aplamai apie bendrą lenkų ir lietuvių gynimąsi nuo kryžiuočių, 
Krokuvos didikai beveik visai ir negalvoję, tam dalykui, — visai 
teisingai pastebi Haleckis (savo dideliame veikale apie Jogailos 
uniją) — nebuvo reikalingas Lietuvos prijungimas prie Lenkijos, 
o tik karinė sutartis bei federacija. g 

Su tokiu lenkų istoriko tos unijos nušvietimu galima būtų 
sutikti, jeigu teisingai būtų nušviesti lenkų didikų sumanymų 


as g 


motyvai. Lenkų istorikai, idealizuodami pačią uniją, idealizuoja 
ir tos unijos priežastis ir tikslą. 

“Kaip jau minėjau, Krokuvos srities bajorai ir didikai Ka- 
zimiero Didžiojo viešpatavimo laiku buvo gavę labai daug žemės 
prijungtoj prie Lenkijos Ukrainoj. Karaliui Liudvikui viešpataujant 
Valuiniją užemė lietuviai, grėsė pavojus nustoti ateity ir Galici- 
jos. Jogailos silpna padėtis Lietuvoj Krokuvos politikams buvo 


"žinoma, čia nereikėjo jokio genialingumo tokiam planui sugal- 


voti, būtent pasiūlyti Jogailai Lenkijos sostą ir gražią jauną Ja- 
dvygą, už tai gi gauti iš jo sutikimą prijungti prie Lenkijos- 
Ukrainą, o kartu su ja, žinoma, Lietuvą ir Gudiją. Krokuvos ba- 
jorai vadavosi grynai asmeniniais, materialiniais motyvais. Lietu- 
vių apkrikštijimas, civilizacijos misija mažiausia jiems rūpėjo, 
daugiausia jiems rūpėjo Ukrainos kolonizacija ir ten jau įgytų 
turtų apsaugojimas. Tokio, be abejo, pobūdžio buvo Krokuvos 
didikų sumanymas. Viena tik jiems reikia pripažinti, kad jie labai 
energingai ir griežtai savo sumanymą vykdė gyvenime, 

Jadvyga ir klausyti nenorėjo apie jai peršamą Jogailą. Ji 
labai buvo įsimylėjusi savo jauną gražų Vilhelmą ir buvo grie- 
žtai nutarusi su juom susituokti. Kai jau delegacija buvo išva- 
žiavusi Lietuvon ir čia 1385 metais Jogaila jau buvo pasirašęs 
Krevės pilyje jau žinomus pasižadėjimus ir kitų metų pradžioj jau 
keliavo Krokuvon, Jadvyga tuo pačiu laiku slaptai parsikvietė 
Vilhelmą Krokuvon, pabėgusi iš karališkų rūmų vieno Krokuvos 
miestelėno namuose įsakė kunigui ją sujungti su Vilhelmu, po 
to gi atvirai su didele iškilme abu įvažiavo į Vavelį ir tą pačią 


| dieną iškėlė vestuves*). Sužinoję apie tai Krokuvos apylinkės 


didikai ir bajorai, tą pačią dieną pribuvo Vavelin, išmetė pro 
langą iš karališkų rūmų Vilhelmą, o Jadvygą apstatė sargais ir 
šnipais. Vilhelmas dar kurį laiką slapstėsi Krokuvoj, Jadvyga dar 
kelius kartus bandė bėgti iš Vavelio, bet sargai ją sulaikydavo, 
teisėta Lenkijos karalienė buvo kalinio padėtyje. Vilhelmas pri-. 
verstas buvo išvažiuoti, pati Jadvyga turėjo jam tai patarti, nes 
jai kitokios išeities nebeliko, kaip išeiti už Jogailos. Turėjo ji 
tais metais 15 mėtų, Jogailai buvo jau su viršum 40. Gyveno 


“su Jogaila tik 14 metų, mirė nuo gimdymo, tuojau po savo kū- 


dikio dukters mirties. Gyvenimas jos buvo, žinoma, nelaimingas, 
nusiraminimo ji ieškojo tikyboj, nes buvo labai maldingi. 
Išvados. 


Suvedant visa, kas pasakyta apie uniją ir jos priežastis, 
prieiname išvadų, kad pirmoji Jogailos padaryta unija, nebuvo 


iš tikrųjų jokia unija bei federacija, bet Lietuvos inkorporacija 


*) Stanistaw Smolka. Unja Litwy z Koroną. 

(įjungimas) Lenkijon. Ta „unija“ įvyko del silpno Jogailos blo- 
gos politikos ir Krokuvos politikų noro tvirtai prijungti prie 
Lenkijos Galiciją ir kitus ukrainų kraštus, kuriuos tuo laiku valdė 
Lietuva. Kryžiuočių puolimai, krikščionybės ir kultūros priė- 
mimo reikalas, visai maža teturėjo įtakos tokios unijos sudary- 
mui, daugiau įtakos turėjo dar silpnas tuo laiku Lietuvos visuo- 
meninis ir valstybinis susitvarkymas, O ypač per plati Algirdo.ekspan- 
sija rytuose. Vytautas su visos tautos pagalba de facto buvo 
atstatęs Lietuvos nepriklausomybę, bet de jure paliko ją nuo 
"Lenkijos priklausomą, tai aiškiai pabrėžta Gardelio unijoj, kurioj 
palikta Lenkijos supremacija (viršenybė). Tokio Vytauto elgesio 
motyvai buvo jo imperialistinė politika rytuose ir viltis, kad po 


Jogailos mirties jam teks būti jungtiniu suvienytų valstybių val- 


dovu. Vytauto atstatyta Lietuvos nepriklausomybė ilgainiui žuvo, 
daugiausia del tos priežasties, kad Gardelio unija plačiai atidarė 
duris į Lietuvą lenkų bajorų ir kunigų įtakai, lietuvių bajorai 
pateko ton įtakon, ir nors Lietuvos didikai del savo asmeninių 
reikalų (kai kurie ir iš patriotizmo) dar ilgą laiką priešinosi lenkų 
imperializmui, bet bajorų masė, gavusi privilegijų ir lygių teisių 
su lenkų bajorais, Liublino unijoj nulėmė senosios Lietuvos 
likimą. 

Kai kurie mūsų istorikai laikosi nuomonės, kad Vytautas 
Didysis padaręs visa, ką galėjęs, net Gardelio unija esanti didelis 
jo laimėjimas, nes palyginti su Jogailos 1385 unija tai buvęs 
didelis žingsnis pirmyn prie pilno Lietuvos nepriklausomybės 
atstatymo; jeigu tos nepriklausomybės lietuviai negalėję išlai- 
kyti, tai kalti esą tik lenkai, kurie visą laiką darę pastangų Lie- 
tuvą visai sujungti su Lenkija, o lietuviai į uniją visuomet žiūrėję 
tik kaipo į karinę sutartį su lenkais. Lenkai, be abejo, visą laiką 
varė imperialistinę politiką, bet vien tik lenkus kaltinti, būtų netei- 
singa, reiktų gi pripažinti, kad lietuviai buvo silpnesni ir del to lenkų 
buvo nugalėti. Ar lietuviai XIV ir XV amžiuje buvo silpnesni už 
lenkus, kad jie, dargi genialingam Vytautui vadovaujant, negalėjo 
nuo Lenkijos priklausomybės pilnai išsivaduoti? Įsigilinę į mūsų 
tautos XIII-XV amžių praeitį, mes matome galingą tautą, kuri 
sunkiausiose apystovose susikūrė didelę tvirta valstybę ir sekmin- 
gai kovojo su daug skaitlingesnėmis tautomis, vokiečiais, lenkais, 
rusais ir totoriais. Jei tauta savo pajėgas būtų vartojusi vien tik 
apsigynimui nuo priešų ir jos didieji kunigaikščiai Algirdas ir Vy- 
tautas nebūtų eikvoję tautos gyvų įėgų Maskvos nukariavimo 
politikai ir del šitokios politikos Vytautas nebūtų daręs nuolai- 
dumų lenkams, tai be abejo Lietuva viena pati ar tik karinėj su- 


tarty (o ne unijoj) eidama su Lenkija būtų apsigynusi ir išsilaikiusi | 


savo nepriklausomybę, nebūtų jai taip labai pakenkusi ir silpno 


Jogailos politika, būtų galėjusi, kaip to troško Kęstutis, atva- 


duoti ir visą lietuvių gyvenamą Baltijos pajūrį. 


| 
| 
| 
| 


kas AS 


Gabi tauta turėjo talentingų galingų valdovų, bet tie valdo- 


„vai nebuvo neklaidingi, buvo savo laiko žmonės, ne visi jų žin- 


gsniai ir veiksniai buvo tautai naudingi, kai kurie buvo ir labai 
žalingi; prie tokių gi reikia priskaityti ir Vytauto pasirašyta Gar- 
delio unija. 

Vytautas nepadarė viso to, ką galėjo padaryti, atsižvelgiant 
tačiau į jo gyvenamojo laiko pobūdį, negalime jo peikti ir kal- 
tinti. Lietuvių tauta Vytautą gerbia, gerbia labiausia del to, 
kad jis pasipriešino Jogailos unijos vykdymui, nes jei jis to ne- 
būtų padaręs, gal būtų žuvusi ne tik Lietuvos nepriklausomybė, 
bet ir visa tauta. 

